General Electric GE9X

GE9X on tööstuskonglomeraadi General Electricu toodetud maailma suurim ja võimsaim reaktiivmootor. See on aretatud spetsiaalselt maailma suurima kahemootorilise lennuki Boeing 777X jaoks.GE Aviation. "https://www.geaviation.com/commercial/engines/ge9x-commercial-aircraft-engine". geaviation.com. Vaadatud 16.06.2020. Mootorit hakati välja töötama 2013. aastal. Uus tehnoloogia ning uued materjalid teevad selle 10% kütusesäästlikumaks kui tema eelkäija GE90. 2017. aasta 10. novembril aset leidnud testis arendas mootor 597 kN tõukejõudu, mis on 30 kN rohkem kui eelmisel rekordiomanikul GE90-115B.Kellner, Tomas. https://www.ge.com/reports/its-official-guinness-world-records-certifies-ge9x-as-the-worlds-most-powerful-jet-engine/. ge.com. 12.07.2019. Vaadatud 16.06.2020

Arendus

General Electric teatas 2012. aastal, et hakkab otsima efektiivsemat lahendust Boeingu uute kahemootoriliste lennukite 777-8 ning suurema 777-9 jaoks. 2013. aastal alustati GE9X arendamist. Uue mootori ventilaatori diameeter on 9 cm pikem kui selle eelkäija GE90 ventilaator. Sellega on uue mootori kogupikkus 339 cm. Mootori diameeter on 442 cm, mis on umbes sama suur kui Boeing 737 kere diameeter. Ventilaatori labade arvu on vähendatud ning GE9X kasutab 16 laba varasema 22 asemel. Mitu komponenti on valmistatud uuest komposiitmaterjalist ning 6 erinevat komponenti on 3D-prinditud. See tähendab, et hoolimata GE9X suurusest, ei kaalu see palju rohkem kui eelkäija GE90. Uue mootori nominaalset tõukejõudu on suurendatud 13 kN võrra.Alcock, Charles. https://www.ainonline.com/aviation-news/air-transport/2013-06-16/ge-pushes-envelope-ge9x-new-boeing-777. ainonline.com. 16.06.2013. Vaadatud 16.06.2020

Testimine

GE9X testimiseks ei saanud kasutada olemasolevaid katserajatisi, mistõttu tuli selle katsetamiseks ehitada täiesti uus rajatis. Esialgsed maapealsed testid mootori prototüübiga tehti 2016. aasta aprillis ning jäätumistestid 2017. aasta talvel. 2017. aasta maikuus tehti esmased testid teise toodetud mootoriga. Lennutestid olid planeeritud 2017. aastasse, kuid mitme probleemi tõttu lükkus esimene test 2018. aasta märtsikuusse. Lende testiti Boeing 747 lennukiga, mis tuli mootorite suuruse tõttu ümber ehitada.GE Aviation. https://web.archive.org/web/20200616105030/https://trends.aeroexpo.online/project-72549.html. trends.aeroexpo.com. Vaadatud 16.06.2020. Esimene lend Boeing 777-9 lennukiga oli planeeritud 2019. aasta lõppu, kuid uute probleemide tõttu lükkus test edasi järgmisse aastasse. Esimene testlend Boeing 777X lennukiga toimus 2020. aasta 25. jaanuaril ning see kestis 3 tundi ja 52 minutit. General Electric loodab GE9X sertifikaadi kätte saada 2020. aasta jooksul.Centre for Aviation. https://centreforaviation.com/news/ge-aviation-expects-to-certify-ge9x-later-in-2020-973697. 05.02.2020. Vaadatud 16.06.2020.

Viited

Kategooria:Lennukimootorid